
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1206 

15 Ιουνίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΑΛΕΚΟΣ ΑΝΘΙΜΟΥ ΠΑΠΑΔΑΜΗΣ» 
και κύρωση του οργανισμού αυτού. 

ΑΠΟΦΑΣΕΙΣ 1 

Χωροθέτηση καταφυγίου τουριστικών σκαφών και δη¬ 
μιουργία θαλάσσιας ζώνης αγκυροβολιού στη θα¬ 
λάσσια περιοχή Αεγατάτων Ληξουρίου Κεφαλλο- 
νιάς. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την 
επωνυμία «ΑΛΕΚΟΣ ΑΝΘΙΜΟΥ ΠΑΠΑΔΑΜΗΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την από 30.12.1993 ιδιόγραφη διαθήκη του Δημη- 
τρίου Ανθίμου Παπαδάμη, όπως αυτή συμπληρώθηκε και 
τροποποιήθηκε με τον από 4.5.1995 κωδίκελλο, που δη- 
μοσιεύθηκε με το αριθ.132/28.5.1997 πρακτικό του Μον. 
Πρωτοδικείου Ηλείας με την οποία συστήθηκε κοινωφε¬ 
λές ίδρυμα με την επωνυμία «ΑΛΕΚΟΣ ΑΝΘΙΜΟΥ ΠΑΠΑ¬ 
ΔΑΜΗΣ» και με έδρα τον Κακόβατο Ηλείας. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 1.3.1999 γνωμοδότηση του Συμβουλίου 
Εθνικών Κληρ/των. 

4. -Την αριθ.1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922 Β’). 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 


Άρθρο μόνο 

1. - Εγκρίνουμε τη σύσταση του κοινωφελούς ιδρύματος 
με την επωνυμία «ΑΛΕΚΟΣ ΑΝΘΙΜΟΥ ΠΑΠΑΔΑΜΗΣ», η 
οποία έγινε από το Δημήτριο Ανθίμου Παπαδάμη, με την 
από 30.12.1993 ιδιόγραφη διαθήκη του, όπως αυτή συ¬ 
μπληρώθηκε και τροποποιήθηκε με τον από 4.5.1995 κω¬ 
δίκελλο, που δημοσιεύθηκε με το αριθ. 132/28.5.1997 
πρακτικό του Μον. Πρωτοδικείου Ηλείας. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και Θρησκευμά¬ 
των και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του Α.Ν. 
039/1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΑΛΕΚΟΣ ΑΝΘΙΜΟΥ ΠΑΠΑΔΑΜΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. - Το κοινωφελές ίδρυμα με την επωνυμία «ΑΛΕΚΟΣ 
ΑΝΘΙΜΟΥ ΠΑΠΑΔΑΜΗΣ» που συστήθηκε από το Δημή- 
τριο Ανθίμου Παπαδάμη με την από 30.12.1993 ιδιόγραφη 
διαθήκη του, όπως αυτή συμπληρώθηκε και τροποποιή¬ 
θηκε με τον από 4.5.1995 κωδίκελλο, που δημοσιεύθηκε 
με το αριθ. 132/28.5.1997 πρακτικό του Μον. Πρωτοδικεί¬ 
ου Ηλείας αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. - Έδρα του ιδρύματος είναι ο Κακόβατος Ηλείας και 
τα γραφεία του θα στεγασθούν στη διόροφη οικία του που 
βρίσκεται στον Κακόβατο Ηλείας. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η χορήγηση χρηματικών 
βραβείων σε δύο (2) μαθητές Λυκείου, κατοίκους του Νο¬ 
μού Ηλείας που θα κρίνονται άξιοι από το Διοικ. Συμβού¬ 
λιο του Ιδρύματος, ο ένας για καλή πατριωτική πράξη ή 
έκθεση της χρονιάς και ο άλλος για το καλύτερο πεζο- 
γραφικό διήγημα. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

1. Το Δυτικό τμήμα κτήματος στη θέση «Γαζή» Κακόβα- 
του Ηλείας. 

2. Ποσόν τεσσάρων εκατομμυρίων (4.000.000) δρχ., το 
οποίον αντιστοιχεί στην αξία του ημίσεος ενός κτήματος, 
που βρίσκεται στη θέση «Γαζή» Κακόβατου Ηλείας, έκτα¬ 
σης 1.255 τ. μ., η οποία κατά το διαθέτη ανέρχεται σε οκτώ 
εκατομμύρια (8.000.000) δρχ. 

3. Η Νόμιμη μοίρα της αποθανούσης αδελφής του δια¬ 
θέτη Μαρίκας στη θέση «Γαζή» Κακόβατου (αριθ.αποφ. 
Πρωτοδικείου Κυπαρισσίας 58/81). 

4. Τρία (3) ελαιοστάσια στη θέση «Λάκες» περιοχής Κα- 
ληδόνας Ολυμπίας, συνολικής εκτάσεως επτά (7) περί¬ 
που στρεμμάτων με 188 ελαιόδενδρα, μαζί με εκείνα που 
βρίσκονται στο μικρό ελαιοστάσιο στη θέση «Λακριντέϊ- 
κα» (καθώς και με αυτό της αυτής θέσης πλάγια ιδιοκτη¬ 
σία ανατολικά Μανωλέίκης περιουσίας). 

5. Δύο (2) στρέμματα ξυνόδενδρα στη βόρεια πλευρά 
του Νεοχωρίου. 

6. Δύο και ήμισι (2 Ίή στρέμματα ξυνόδενδρα περιοχής 
Νεοχωρίου Ολυμπίας. 

7. Ένα ελαιοπερίβολο στη θέση «Κουκιγιά» περιοχής 
Νεοχωρίου Ολυμπίας, εκτάσεως περίπου 1 Ί·· στρεμμά¬ 
των με 32 ελαιόδενδρα. 

8. Ένα ελαιοπερίβολο στη θέση «Κουκιγιά» Νεοχωρίου 
Ολυμπίας, εκτάσεως 1 ’Λ περίπου στρεμμάτων με 26 ελαι¬ 
όδενδρα. 

9. Ένα χωράφι στη θέση «Λίμνες» περιοχής Κακόβατου, 
εκτάσεως πέντε (5) στρεμμάτων. 

10. Ένα ημιτελές σπίτι εντός οικοπέδου 500 περίπου 
τ.μ. στο Νεοχώριον. 

11. Ένα διαμέρισμα έκτασης μ2 42, που βρίσκεται στην 
Αθήνα επί της οδού Βασ. Γεωργίου Β’ αρ.48. 

12. Ένα διόροφο σπίτι που βρίσκεται στον Κακόβατο 
Ηλείας, για τη στέγαση των γραφείων του. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1.- Το ίδρυμα διοικείται από οκταμελές Διοικητικό Συμ¬ 
βούλιο που αποτελείται από τους: 
α) Αλέκο Μήτρου Παπαδάμη, ως Πρόεδρο 
β) Ανδρέα Διονυσίου Σάσσαλο, ως Αντιπρόεδρο 


γ) Αλέκο Αυγουστίνο ή Αθανασία συζ. Αλέκου Αγουστί- 
νου 

δ) Νίκο Βασιλείου Πούρνο ή Γλυκερία συζ. Νικ. Πούρ- 
νου 

ε) Ελευθερία Ιωάν. Αντωνοπούλου ή Ηλία Ιωάν. Αλμπά- 
νη 

στ) Θεμιστοκλή Ιωάν. Παναγόπουλο 
ζ) Γεώργιο Χρήστου Κούτρο 
η) Αλέκο Διον. Ρίο ή Ρουχίτσα 
Αναπληρωματικά μέλη τους: 
α) Ιωάννη Αντων. Αδαμόπουλο 
β) Χαράλαμπο Λεωνίδα Παπαγεωργίου 

2. - Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. - Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή πέ¬ 
ντε από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από πρόσκληση του Προέδρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1.- Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2.- Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 β.δ/τος (ΦΕΚ552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθού μένος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1. - Ο Γραμματέας του ιδρύματος: 


α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31 η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (552 Α). 

Άρθρο 10 

Διαδικασία χορήγησης βραβείων 

1.- Το Διοικ. Συμβούλιο του Ιδρύματος καλεί με προκή- 

ρυξη - πρόσκλησή του κάθε χρόνο, όλους τους ενδιαφε¬ 
ρομένους που επιθυμούν να διαγωνισθούν για τη χορή¬ 
γηση των, υπό του άρθρου 2 του Οργανισμού βραβείων. 
Ο διαγωνισμός θα πραγματοποιείται στις εννέα (9) Αυ- 
γούστου, κάθε χρόνο. 

Αντίγραφο της προκήρυξης - πρόσκλησης πρέπει με 
φροντίδα του Διοικ. Συμβουλίου να τοιχοκολλείται έξω 
από τα γραφεία του Ιδρύματος και να στέλνεται σε όλα τα 
Λύκεια του Ν. Ηλείας με αποδεικτικό. 

2.- Το ποσό κάθε βραβείου καθορίζεται με απόφαση του 
Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος. 

Άρθρο 11 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Μάΐου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 


ΑΠΟΦΑΣΕΙ Σ 

Αριθ.Τ/2114 (2) 

Χωροθέτηση καταφυγίου τουριστικών σκαφών και δημι¬ 
ουργία θαλάσσιας ζώνης αγκυροβολιού στη θαλάσ¬ 
σια περιοχή Λεγατάτων Ληξουρίου Κεφαλλονιάς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93 (Κεφ. Γ’ άρθρα 29-37) 
όπως τροποποιήθηκε με το άρθρο 5 του Ν. 2206/94. 

2. Την υπ’ αριθμ. 1041/21.6.94 Απόφαση Υπουργού Του¬ 
ρισμού περί συγκρότησης της Διυπουργικής Επιτροπής 
του άρθρου 30 του Ν. 2160/93 και καθορισμού αρμοδιο¬ 
τήτων της, όπως τροποποιήθηκε με την Α.Π. 
Τ/3433/17.9.97 Απόφαση Υπουργού Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ19/Α/1.2.96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 33/99 (ΦΕΚ 36/Α/19.2.99) περί 
διορισμού Υπουργών, Αναπληρωτή Υπουργού και Υφυ¬ 
πουργών. 

5. Την Α.Π. Τ/1353/8.4.99 (ΦΕΚ81/Γ/15.4.99) Κοινή Από¬ 
φαση Πρωθυπουργού και Υπουργού Ανάπτυξης περί διο¬ 
ρισμού του Κων/νου Γουβάλα στη θέση του Ειδικού Γραμ- 
ματέα του Υπουργείου Ανάπτυξης. 

6. Το υπ’ αριθμ. 1925/10.6.98 αίτημα του Δήμου Ληξου¬ 
ρίου Κεφαλλονιάς. 

7. Το υπ’ αριθμ. 1737/22.8.95 έγγραφο της Εφορείας 
Εναλίων Αρχαιοτήτων 

8. Το υπ’ αριθμ. Τ/2845/11.6.98 έγγραφο της Γ.Σ.Τ.Λ. για 
αποστολή συμπληρωματικών στοιχείων. 

9. Το υπ’ αριθμ. 3117/13/98/8.8.98 έγγραφο του Λ/Χ Κε- 
φαλλονιάς. 

10. Το υπ’αριθμ. 926/542/1045/7.7.98 έγγραφο του Γε¬ 
νικού Επιτελείου Ναυτικού. 

11. Το υπ’ αριθμ. Τ/5713/15.12.98 έγγραφο της Γ.Σ.Τ.Λ. 
προς τη Νομαρχιακή Αυτοδιοίκηση Κεφαλλονιάς και το 
Δήμο Ληξουρίου για ανάρτηση του αιτήματος στο Νο¬ 
μαρχιακό και το Κοινοτικό Κατάστημα. 

12. Το υπ’ αριθμ. Φ333/Β3-22/772/15.2.99 έγγραφο της 
ΣΤ Εφορείας Προϊστορικών και Κλασικών Αρχαιοτήτων 

13. Το υπ’ αριθμ. 613/4.2.99 έγγραφο του Δήμου Λη¬ 
ξουρίου. 

14. Την υπ’ αριθμ. 5486/9.11.81 (ΦΕΚ85/Δ/12.2.82) Από¬ 
φαση Νομάρχη Κεφαλληνίας για «επικύρωση εκθέσεως 
καθορισμού οριογραμμής αιγιαλού και παραλίας στην 
περιοχή Λιμένα Ληξουρίου». 

15. Την υπ’ αριθμ.330/1997 απόφαση του Δημοτικού 
Συμβουλίου Ληξουρίου. 

16. Τα υπ’ αριθμ. 98/9.6.98 και 110/17.12.98 πρακτικά 
της Διυπουργικής Επιτροπής του άρθρου 30 του Ν. 
2160/93. 

17. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Εγκρίνουμε σύμφωνα με τις διατάξεις του άρθρου 27 
Ν. 2636/98 και την υποβληθείσα μελέτη, τη χωροθέτηση 
Αγκυροβολιού Σκαφών Αναψυχής, δυναμικότητας 84 θέ¬ 
σεων ελλιμενισμού τουριστικών σκαφών, στη θαλάσσια 
περιοχή Λεγατάτων Ληξουρίου Κεφαλλονιάς, όπως φαί- 

νεται στο επισυναπτόμενο τοπογραφικό διάγραμμα και 
στην τεχνική περιγραφή, που αποτελούν αναπόσπαστο 
μέρος της παρούσας. 

Φορέας διαχείρισης του έργου είναι ο Δήμος Ληξουρί- 
ου Κεφαλλονιάς. 

Το εμβαδόν της χερσαίας ζώνης είναι 1.475 τ.μ. 

Το εμβαδόν της θαλάσσιας ζώνης είναι 70.000 τ.μ. 

Το προτεινόμενο έργο αποτελεί ολοκλήρωση και περαι¬ 
τέρω αξιοποίηση υφιστάμενων έργων αντικυματικής προ¬ 
στασίας της περιοχής Λεγατάτων Ληξουρίου και συγκε¬ 
κριμένα του κυματοθραύστη Κ1-Κ2-Κ3, συνολικού μή¬ 
κους 375 μ. και του μώλου Π1-Π2-Π3, συνολικού μήκους 
210 μ. Τα προτεινόμενα νέα λιμενικά έργα αποτελούνται 
από έναν σταθερό γεφυρωτό μώλο παράλληλο με την πα¬ 
ραλιακή οδό, συνολικού μήκους 150 μ., που θα συνδέεται 
με την παραλιακή οδό μέσω ενός κεντρικού διαδρόμου 
προσπελάσεως για πεζούς, και από τέσσερις αρθρωτούς 
πλωτούς μώλους, με μήκος 42 μ. ο καθένας. 

Τα έργα στη χερσαία ζώνη αφορούν τις βασικές εγκα¬ 
ταστάσεις εξυπηρέτησης των σκαφών, ισόγειο κεραμο¬ 
σκεπές κτίριο εμβαδού 90 τ.μ. για χώρους υγιεινής, γρα¬ 
φείων και αποθήκης, δεξαμενή κατακάθισης ελαιωδών 
καταλοίπων και γλίστρα ανάσυρσης σκαφών. Δεν προ- 
βλέπεται σταθμός ανεφοδιασμού υγρών καυσίμων δεδο¬ 
μένου ότι η υπηρεσία αυτή παρέχεται στο κυρίως λιμάνι 
του Ληξουρίου. Οι ανάγκες ενδιαιτήσεως για τους χρή¬ 
στες των σκαφών καλύπτονται από τα πολυάριθμα ξενο¬ 
δοχεία και εστιατόρια της περιοχής. 

Προβλέπεται η σύνδεση του Αγκυροβολιού με τα δίκτυα 
της Δ.Ε.Η., του Ο.Τ.Ε., των δικτύων ύδρευσης και πυρα¬ 
σφάλειας, καθώς και με το βιολογικό καθαρισμό του Δήμου. 

Το συνολικό εμβαδόν του κτιριολογικού προγράμματος 
προς χρήση - εκμετάλλευση στη χερσαία ζώνη είναι 90 
τ.μ. 

Σύμφωνα με τη μελέτη οι προτεινόμενοι όροι δόμησης 
έχουν ως ακολούθως: 

Ο.Τ. ΚΤΙΡΙΑ ΕΠΙΦ.Ο.Τ. ΜΕΓΙΣΤΟ ΠΡΑΓΜ. 

ΠΟΣΟΣΤΟ ΕΜΒ.&Σ.Δ. 

ΚΑΛΥΨΗΣ 

Ο.Τ. 1 - ΓΡΑΦΕΙΟ 90μ 2 

ΜΕΓΙΣΤΟ ΔΙΑΧΕΙΡΙΣΗΣ 

ΕΠΙΤΡ. ΥΨΟΣ ΧΟΡΟΙ ΥΓΙΕΙΝΗΣ 
4,00 μ. -ΑΠΟΘΗΚΗ 

+ ύψος στέγης - 

- ΓΛΙΣΤΡΑ ΑΝΑΣΥΡΣΗΣ 
ΣΚΑΦΩΝ 

- ΔΕΞΑΜΕΝΗ ΚΑΤΑΚΑΘΙΣΗΣ 
ΕΛΑΙΩΔΩΝ ΚΑΤΑΛΟΙΠΩΝ 

- ΚΑΔΟΙ ΠΕΡΙΣΥΛΛΟΓΗΣ 
ΚΑΤΑΛΟΙΠΩΝ 

ΣΥΝΟΛΑ 1475 μ2 90 μ2 

ΣΥΝΟΛΙΚΟΣ ΣΥΝΤΕΛΕΣΤΗΣ ΔΟΜΗΣΗΣ: Σ.Δ. = 90/1475 = 0,061 

Σύμφωνα με την υποβληθείσα μελέτη, οι84 θέσεις ελλι- 
μενισμού σκαφών αναψυχής έχουν ως ακολούθως: 

ΘΕΣΕΙΣ ΕΛΛΙΜΕΝΙΣΜΟΥ ΣΚΑΦΩΝ 


ΚΑΤΗΓΟΡΙΑ ΜΕΣΟ 

ΜΗΚΟΣ 

ΑΡΙΘΜΟΣ 

ΠΛΑΤΟΣ 

ΣΚΑΦΩΝ 

ΘΕΣΕΩΝ 

II 3,20 

8-10 

36 

III 3,50 

10-12 

22 

IV 4,25 

12-15 

18 

V 5,00 

15-18 

8 

ΣΥΝΟΛΟ ΣΚΑΦΩΝ 


84 


2. Η έγκριση χωροθέτησης παρέχεται υπό τις εξής προ¬ 
ϋποθέσεις. 

• Να κατασκευαστεί δίκτυο ρευματοδότησης στις θέ¬ 
σεις πρόσδεσης των σκαφών 

• Να κατασκευαστούν δίκτυο ύδρευσης και παροχές 
ύδατος στις θέσεις πρόσδεσης των σκαφών 

• Να προβλεφθεί δεξαμενή για τη συγκέντρωση και 
κατακάθιση των ελαιωδών καταλοίπων 

• Να κατασκευαστούν αγωγοί ανανέωσης των υδάτων 
στον υπήνεμο μώλο 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία 

• Να υπάρχει ηλεκτροφωτισμός του χώρου 

• Να υπάρχει η δυνατότητα τηλεφωνικής σύνδεσης 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων 

• Να διατίθενται από το φορέα υλοποίησης υλικά και 
μέσα απορρύπανσης που θα υποδειχθούν από την οικεία 
Λιμενική Αρχή και να τηρούνται τα προβλεπόμενα εκ του 
Ν. 743/77 (ΦΕΚ319Α) 

• Να εφοδιαστεί ο φορέας υλοποίησης του έργου, προ 
της έναρξης των εργασιών, με την προβλεπόμενη στο άρ¬ 
θρο 260 του Γενικού Κανονισμού Λιμένων άδεια από την 
οικεία Λιμενική Αρχή, η οποία και θα υποδείξει τυχόν απα¬ 
ραίτητα μέτρα για την προστασία του θαλάσσιου περι¬ 
βάλλοντος και την αποφυγή ατυχημάτων κατά τη διάρ¬ 
κεια εκτέλεσης των έργων 

• Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων προς την οποία θα αποσταλεί αντί¬ 
γραφο της μελέτης 

• Τα βυθοκορήματα από τυχόν εκσκαφές να απορρι- 
φθούν σε βάθη μεγαλύτερα των πενήντα (-50) μέτρων, η 
ισοβαθής των οποίων διέρχεται πέντε (5) ναυτικά μίλια 
Νοτίως της θέσης κατασκευής των έργων. 

• Να εξασφαλισθεί ότι τα βάθη στα πρόσγεια του εν λό¬ 
γω καταφυγίου αλλά και τα βάθη εντός της λιμενολεκά- 
νης αυτού θα είναι κατάλληλα για τον τύπο των σκαφών 
που προβλέπεται να ελλιμενίζονται σ' αυτό. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων 

• Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπόμε- 
νο πέρας αυτών, προκειμένου να προβεί στην έκδοση σχε¬ 
τικών προαγγελιών για την ενημέρωση των ναυτιλλομένων 

• Μετά το πέρας εκτελέσεως των εργασιών κατασκευ¬ 
ής θα αποσταλεί στην ανωτέρω υπηρεσία λεπτομερής 
οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοιχων 
Χ.Ε.Ε. και λοιπών ναυτιλιακών βοηθημάτων. 

• Να τηρηθούν οι διατάξεις του Κ.Ν. 5351/32 «περί Αρ¬ 
χαιοτήτων» 

• Σε περίπτωση που τυχόν εντοπιστούν αρχαία, απαγο¬ 
ρεύεται η φωτογράφηση και η ανέλκυσή τους από το βυ¬ 
θό, καθώς και η συνέχιση των εργασιών, ενώ θα πρέπει να 
ειδοποιηθεί αμέσως η Εφορεία Εναλίων Αρχαιοτήτων για 
τις περαιτέρω ενέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 1 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 










































(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 















